prakṣyā́mi tvèva bhágavantamíti pr̥chaìvá prācīnayogyéti sá hovāca yátra ta etásminnevá kāle gā́rhapatyo'nugádvéttha tádbhayaṃ yadátra júhvato bhávatī́ti vedéti hovāca purā́ cirā́dasya gr̥hápatirmriyeta yásyaitadáviditaṃ syādvidyā́bhistvèvā̀hámatāriṣamíti kíṃ viditaṃ kā prā́yaścittirítyudānáḥ prāṇamápyagādítyāhavanī́ya ā́hutiṃ juhuyāṃ saìva prā́yaścittirna tadā́gaḥ kurvīyétyetánnau bhagavantsahéti hovāca